KTP ไม่ฟื้นQ2/58 ขาดทุนเพิ่ม หลังค่าเงินสิงคโปร์ดอลลาร์แข็งค่า-กำไรการขายลด
KTP ไม่ฟื้น Q2/58 ขาดทุนเพิ่ม หลังค่าเงินสิงคโปร์ดอลลาร์แข็งค่า-กำไรการขายลด โดยงบฯ Q2/58 ขาดทุนสุทธิ 26.11 ลบ. ขาดทุนเพิ่มขึ้น 78% จากปีก่อนที่ขาดทุน 14.64 ลบ. ขณะที่ งวด 6 เดือนขาดทุนสุทธิ 32.01 ลบ. ขาดทุนลดลง 24% จากช่วงเดียวกันปีก่อนที่ขาดทุน 42.06 ลบ.
14 ส.ค. 2558

บริษัท เคปเปล ไทย พร็อพเพอร์ตี้ จำกัด (มหาชน) หรือ KTP รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 26.11 ล้านบาท หรือขาดทุนสุทธิ 0.12 บาทต่อหุ้น ขาดทุนเพิ่มขึ้น 78% จากช่วงเดียวกันของปีก่อนที่มีผลขาดทุนสุทธิ 14.64 ล้านบาท หรือขาดทุนสุทธิ 0.07 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 32.01 ล้านบาท หรือ 0.15 บาทต่อหุ้น ขาดทุนลดลง 24% จากช่วงเดียวกันของปีก่อนที่ขาดทุนสุทธิ 42.06 ล้านบาท หรือ 0.19 บาทต่อหุ้น
โดยผลการดำเนินงวด 3 เดือนขาดทุนเพิ่มขึ้น เนื่องจากบริษัทมีผลขาดทุนจากอัตราแลกเปลี่ยนเพิ่มขึ้น หลังการแข็งค่าของค่าเงินสิงคโปร์ดอลลาร์จากการกู้ยืมเงินเป็นเงินสิงคโปร์ดอลลาร์ และบริษัทมีกำไรจากการขายที่ดินและบ้านลดลง